یئنی نوع کروناویروس (کووید-19) سببیندن اؤلکه‌لر آراسیندا ماسک و قورویوجو واسیطه‌لر محاربه‌سی باش وئریر.
اؤلکه‌لر میثلی گؤرونمه میش شکیلده بیر-بیری‌نین سیفاریش‌لرینی مصادره ائدیرلر. قاره لری آشان بو محاربه ایلک دفعه مارس آیی‌نین اول‌لرینده چکیا و ایتالیا آراسیندا باش وئریب. چکیا ایتالیانین سیفاریش وئردیگی 110 مین ماسکی مصادره ائدیب. مسئله یالنیز دیپلوماتیک جهدلردن سونرا حلینی تاپیب.
ایتالیا فرانسا ایله باشقا بیر پروبلئم یاشاییب. مارس آیی نین 3-ده سوئد-ین ساغلیق شیرکتی چین-‌دن آلدیغی ماسک‌لار فرانسا-دا اله کئچیریلیب. ویروس‌دان داها چوخ زیان چکن ایتالیا و ایسپانیا-یا گؤندریلن ماسک‌لارین مصادره ائدیلمه مه‌سی اوچون سوئد حکومتی مسئله‌یه موداخیله ائدیب. دیپلوماتیک سعی‌لردن سونرا ماسک‌لارین یالنیز یاری‌سی ایتالیا و ایسپانیایا چاتیب. شیرکت بون‌دان سونراکی سیفاریش‌لری بلژیک-دن کئچمکله ایتالیا و ایسپانیایا گؤندره‌جک‌لرینی آچیقلاییب.
آلمانیا مارسین 8-ده سوئیس-ا گئده‌جک 240 مین ماسک ین صادراتینا ایجازه وئرمه‌یه‌رک اونلاری مصادره ائدیب.
سوئیس، پروبلئمین حلی اوچون دیپلوماتیک یول‌لارا ال آتیب. عینی حادثه دیگر اؤلکه‌لرین ماسک‌لارینی اله کئچیرن فرانسا و آلمانیادا دا باش وئریب.
فرانسانین پاکا بؤلگه‌سی‌نین باشچی‌سی Renaissance Muselier  اؤدنیشی حیاتا کئچیرمکله چین‌دن سیفاریش وئریلن ماسک و دیگر قورویوجو واسیطه‌لرین امریکا ایالت لرینه گؤندریلدیگینی آچیقلاییب.
آلمانیا دا اپیدمیا ایله موباریزه مقصدیله آلدیغی 200 مین قورویوجو ماسکی امریکا-نین اله کئچیردیگینی بیلدیریب. ماسک داواسی امریکا-دا ایالت لر و فدرال حکومت آراسیندا دا یاشانیر.
امریکا مدیاسی‌نین معلوماتینا گؤره، ماساچوست ایالتی‌نین آلدیغی 3 میلیون ماسک،نیویورک لیمانیندا آدی آچیقلانمایان فدرال حکومت آژانسی طرفیندن مصادره ائدیلیب.
امریکا پرزیدنتی دونالد ترامپ، قورویوجو ماسک اوره تیجیسی 3M  شیرکتینی ماسک صادراتینی دایاندیرماسی اوچون تهدید ائدیب. صادراتین داوام ائتدیریلمه‌سی‌نین شیرکت اوچون “جدی نتیجه‌لره یول آچاجاغینی” بیلدیریب.
قئید ائدک کی، دونیادا ائپیدئمیا قوربان‌لاری‌نین سایی 70 مینه یاخینلاشیب. ویروسا یولوخان‌لار سایی 1 میلیون 250 مینی اؤتوب.
